Σας καλοσορίζμουμε στη σημερινή εορτή, στην οποία συγκεντροθ΄ξκαμε για να τιμήσουμε τους ήρωες και τις ηρωίδες του 21, που χάρη στη θυσία τους, μας χάρισαν την ελευθερία.

Στοίχοι

**Ο ΠΕΙΡΑΣΜΟΣ**

«Έστησ’ ο Έρωτας χορό με τον ξανθόν Απρίλη, κι η φύσις ηύρε την καλή και τη γλυκιά της ώρα, και μες στη σκιά που φούντωσε και κλει δροσιές και μόσχους ανάκουστος κιλαϊδισμός και λιποθυμισμένος. Νερά καθάρια και γλυκά, νερά χαριτωμένα, χύνονται μες στην άβυσσο τη μοσχοβολισμένη, και παίρνουνε το μόσχο της, κι αφήνουν τη δροσιά τους, κι ούλα στον ήλιο δείχνοντας τα πλούτια της πηγής τους, τρέχουν εδώ, τρέχουν εκεί, και κάνουν σαν αηδόνια. Έξ’ αναβρύζει κι η ζωή σ’ γη, σ’ ουρανό, σε κύμα.

Μάγεμα η φύσις κι όνειρο στην ομορφιά και χάρη, η μαύρη πέτρα ολόχρυση και το ξερό χορτάρι· με χίλιες βρύσες χύνεται, με χίλιες γλώσσες κρένει· όποιος πεθάνει σήμερα χίλιες φορές πεθαίνει.

Οι εξαίρετοι αυτοί στίχοι του Διονυσίου Σολωμού , του ποιητή της επανάστασης, εκφράζουν, νομίζω, με τον καλύτερο τρόπο, την εποχή του χρόνου που διάλεξαν οι ήρωες κι οι ηρωίδες του 21’ για να αποτινά­ξουν το ζυγό της τουρκικής δουλείας

Διάλεξαν την άνοιξη λοιπόν του `21, την πιο δελεαστική εποχή του χρόνου την εποχή της αναγέννη­σης της φύσης για να αναστήσουν ξανά τη σκλαβωμένη μας πατρίδα με τη βοήθεια του Θεού.

Πολλές γενεές Ελλήνων από το 1453 μέχρι τότε δυστυχώς γεννήθηκαν και πέθαναν με το όνειρο της ελευθέριας.

 **Βίντεο (1)** 1 λεπτό (έστησε ο έρωτας χορό)

Θα ακούσουμε το **Πειρασμό** του Διονυσίου Σολομού από τη φωνή της Ειρήνης Παππά.

Οι εξαίρετοι αυτοί στοίχοι του Διονυσίου Σολωμού, του ποιητή της Επανάστασης, εκφράζουν με το καλύτερο τρόπο την εποχή του χρόνου που διάλεξαν οι ήρωες και οι ηρωίδες του 21, για να αποτινάξουν το ζυγό της Τουρκικής δουλείας.

Διάλεξαν την άνοιξη λοιπόν του 21, την πιο δελεαστική εποχή του χρόνου, την εποχή της αναγέννησης της φύσης, για να αναστήσουν ξανά τη σκλαβωμένη μας πατρίδα με τη βοήθεια του Θεού.

Πολλές γενεές Ελλήνων από το 1453 μέχρι τότε δυστυχώς, γεννήθηκαν και πέθαναν με το όνειρο της ελευθερίας. Ώσπου, μετά από 400 χρόνια ταπεινώσεων, εξισλαμισμών, παιδομαζώματος και οικονομικής εξαθλίωσης, οι λίγοι Έλληνες, κάνοντας τη δύναμή τους πέλαγο και τη θέλησή τους βράχο, επιχείρησαν, ενάντια σε όλες τις προβλέψεις να ελευθερωθούν ή να πεθάνουν.

Ο σπόρος, που είχε φυτέψει ο Ρήγας, άνθησε και έβγαλε καρπούς με τη βοήθεια της Φιλικής Εταιρείας.

Εδώ, θα ακούσουμε στη συνέχεια το τραγούδι του Ρήγα Φεραίου: **Ο Θούριος (2)** ένα επαναστατικό τραγούδι. Η Μουσική του Χρήστου Λεοντή και πρώτη εκτέλεση του Νίκου Ξυλούρη. Ως πότε παλικάρια.

Σε προκήρυξή τους οι Έλληνες της Πελοποννήσου έγραφαν: «ομοφώνως αποφασίσαμεν όλοι ή να ελευθερωθώμεν ή να αποθάνωμεν. Στερημένη από όλα τα δικαιά μας, αποφασήσαμε να λάβομεν τα άρματα και να ορμήσομεν κατά του τυρράνου».

Οι εξαίρετοι στοίχοι

Αυτή η πικρή της δουλείας εμπειρία ώθησε τους Έλληνες να επαναστατήσουν και να διεκδικήσουν το αναφαίρετο για κάθε λαό δικαίωμα στην ελευθερία και την ανεξαρτησία, με βάσει και τις ιδέες του Γαλλικού Διαφωτισμού κ αι Γαλλικής Επανάστασης.

Είναι χαρακτηριστικά και τα λόγια του Θρυλικού γέρου του Μοριά - του Κολοκοτρώνη:

«Ὅταν ἀποφασίσαμε νὰ κάμωμε τὴν Ἐπανάσταση, δὲν ἐσυλλογισθήκαμε οὔτε πόσοι εἴμεθα, οὔτε πὼς δὲν ἔχομε ἄρματα, οὔτε ὅτι οἱ Τοῦρκοι ἐβαστοῦσαν τὰ κάστρα καὶ τὰς πόλεις, οὔτε κανένας φρόνιμος μᾶς εἶπε «ποῦ πᾶτε ἐδῶ νὰ πολεμήσετε μὲ σιταροκάραβα βατσέλα», ἀλλὰ ὡς μία βροχὴ ἔπεσε εἰς ὅλους μας ἡ ἐπιθυμία τῆς ἐλευθερίας μας και όλοι, και οι κληρικοί και οι προεστοί και οι καπετανέοι και οι πεπαιδευμένοι και οι έμποροι, μικροί και μεγάλοι, όλοι συμφωνήσαμεν σ’ αυτό τον σκοπό και κάναμε την Επανάσταση. Ευτυχώς και ο Θεός είχε υπογράψει την Ελευθεριά της Ελλάδος και δεν επήρε πίσω την υπογραφή του.»

Ακούμε στη συνέχεια το Τσάμικο του Γάτσου σε μουσική Χατζηδάκη **(3)**

Η Πίστη στο Θεό και στη Δίκαιο του Αγώνα ενθάρρυνε τους σκλαβωμένους Έλληνες να συγκρουστούν στην αρχή άτακτα και στη συνέχεια συντεταγμένα με τον πολυάριθμο και πανίσχυρο Οθωμανικό στρατό (παράθεμά τους)μ πράξη που φάνταζε αν όχι παράλογη, σίγουρα παράτολμη.

Απέδειξαν όμως ότι οι μεγάλοι αγώνες στη ζωή και οι καθοριστικές μάχες δεν κερδίζονται πάντα από αυτούς που έχουν ποσοτική υπεροχή και υλική δύναμη, αλλά από αυτούς που επιδεικνύουν μεγαλείο ψυχής και εμπιστεύονται τη Θεία Δικαιοσύνη.

Τραγούδι να’ τανε το 21’ να’ ταν μια βραδιά τραγούδι Σταύρου Κουγιουμτζή με τη φωνή του Γ. Ντάλαρα.

Όλο το σκλαβωμένο έθνος ανταποκρίθηκε σύσσωμο.

Κολοκοτρώνης, Διάκος Αθανάσιος, Ανδρούτσος, Καραϊσκάκης, Παπαφλέσσας, Μακρυγιάννης, Μπότσαρης, Νικηταράς, Μιαούλης, Κανάρης, Μπουμπουλίνα, Μαυρογέννους και τόσοι άλλοι πρωτοστατούν και συντρίβουν τον εχθρό.

Οι γυναίκες του Σουλίου χορεύουν το χορό του Ζαλόγγου και τραγουδούν το ακόλουθο τραγούδι, το “Έχει γεια *καημένε* *κόσμε*”, αλλιώς και “Χορός του Ζαλόγγου” το οποίο έχει πιθανότατα δημιουργηθεί το 1908 **(5)**

Οι Ελεύθεροι πολιορκημένοι του Μεσολογγίου επιχειρούν ηρωική έξοδο 1826. Ακούμε το τραγούδι Άκρα του τάφου σιωπή σε στοίχους του Διονυσίου Σολωμού, που περιγράφουν τις τραγικές συνθήκες που βίωσαν οι Μεσολογγίτες πριν της έξοδό τους **(6)**

Το Μεσολόγγι, το Κούγγυ, τα Ψαρρά, το Αρκάδι γίνονται ολοκαυτώματα που συγκινούν τους Ευρωπαίους μετατρέποντάς τους στους πιο ένθερμους Φιλέλληνες.

Οι Αλαμάνα, η Γραβιά το Βαλτέτσι, το Μανιάκι, τα Δερβενάκια η Χαλκιδική, η Νάουσα έγιναν βωμοί, για να μαρτυρούν πως η θέληση ενός λαού είναι ικανή να πραγματοποιήσει το αδύνατο.

Αν και η Επανάσταση του 21 συνεχίζει μέχρι τις ημέρες μας να συγκινεί και να αγγίζει τις καρδιές των Ελλήνων, αυτό δεν οφείλεται μόνον στη ηρωική δράση των προγόνων μας την εποχή εκείνη αλλά και στο γεγονός ότι η αυτοθυσία που επέδειξαν μαρτυρεί πως αυτοί υπήρξαν γνήσιοι φορείς και συνεχιστές του πνεύματος της Ρωμιοσύνης, δεν ξέχασαν ότι ήταν Έλληνες.

Τα 400 χρόνια πικρής δουλείας δεν στάθηκαν αρκετά να ξεριζώσουν από το στήθος τους τους δύο πνεύμονες με τους οποίους ανέπνεαν, τον αρχαίο Ελληνικό Πολιτισμό και την Ορθοδοξία.

Ο λαός μας διατηρούσε και διατηρεί διαχρονικά και συλλογικά σπάνιες αρετές όπως τη φιλοπατρία, το σεβασμό στα ιερά και τα όσια, τη φιλοξενία, το κοινοτικό πνεύμα και την άσβεστη διάθεση θυσίας και προσφοράς στη πατρίδα.

Ας είμαστε λοιπόν αισιόδοξοι

Ακούμε στη συνέχεια το τραγούδι «Τη ρωμιοσύνη μην την κλαις.» σε στίχους του Γιάννη Ρίτσου και μουσική του Μίκη Θεοδωράκη **(7)**

Είναι σίγουρο ότι οι ήρωες του 21 ω άνθρωποι και αυτοί ΄είχαν αρκετά πάθη και αδυναμίες, όμως είχαν και πολλές αρετές. Αυτές τις αρετές ας προσπαθήσουμε όλοι να μιμηθούμε, το θάρρος και τη λεβεντιά τους, τη πειθαρχεία τους, τη παρρησία και την ακεραιότητά τους, τη συνέπεια και τη φιλοπατρία τους, την αγάπη τους για τη λαϊκή μας παράδοση, την τιμή και την αξιοπρέπειά τους, τη τόλμη και την αρετή τους.

Αναρωτιούνται κάποιοι, πως είναι δυνατόν αυτοί οι άνθρωποι που αγαπούσαν με τόσο πάθος τη ζωή και την λευθεριά να αντίκριζαν με τέτοια περιφρόνηση το θάνατο.

Δεν μπορούν να καταλάβουν τι θαύματα μπορεί να γεννήσει η πίστη στο Θεό και σε ένα ευγενικό στόχο. Ξεχνούν πως η ψυχή του ανθρώπου όταν συνεπαρθεί από μια μεγάλη ιδέα γίνεται παντοδύναμη!

Οι ήρωες αυτοί ήταν φλογισμένες ψυχές που ζητούσαν το αδύνατο, όμως η αξία του ανθρώπου είναι αυτή. Να ζητάει και να ξέρει πως ζητάει το αδύνατο και να είναι σίγουρος πως θα το φτάσει και να πολεμάει για αυτό πέρα από κάθε λογική, με πίστη και μα πάθος, θα ακούσουμε στη συνέχεια «Τα παιδιά Της Σαμαρίνας» **(8)**

Πριν από 204 χρόνια λοιπόν Οχτακόσιες χιλιάδες Έλληνες με αυτές τις αρετές θυσιάστηκαν για να ξαναγεννηθεί στον τόπο μας η ελευθερία, με την κόψη του σπαθιού τη τρομερή;

Όλοι εμείς τους οφείλουμε ευγνωμοσύνη και πρέπει να έχουμε πάντα ανοικτά, πάντα άγρυπνα τα μάτια της ψυχής μας και σε εγρήγορση το μυαλό μας προκειμένου να διατηρήσουμε και την Ελευθερία και την Ελληνική μας ταυτότητα.

Έχουμε χρέος να χτίσουμε το παρόν και να σχεδιάσουμε το μέλλον ακουμπώντας στο παρελθόν (παίρνοντας διδάγματα)

Η Επανάσταση του 21 στάθηκε το πιο σημαντικό γεγονός της εποχής της, γιατί απέδειξε ότι η αγωνιστικότητα και η ισχυρή θέληση ενός λαού μπορεί να αλλάξουν την τελική του μοίρα.

Παρά την προσωρινή διχόνοια τη δολερή που έκανε και αυτή την εμφάνισή της, θέτοντας σε κίνδυνο την επιτυχία της Επανάστασης, οι πρόγονοί μας αγωνιστές μας παρέδωσαν ένα συμβόλαιο ελευθερίας γραμμένο με το αίμα τους.

Ακούμε το δημοτικό τραγούδι 40 παλικάρια από τη Λειβαδιά (9)

Όπως λέει και ο Μακρυγιάννης : «τούτη τη πατρίδα την έχουμε όλοι μαζί και σοφοί και αμαθείς, και πλούσιοι και φτωχοί, και πολιτικοί και στρατιωτικοί και πλέον οι μικρότεροι άνθρωποι, όσοι αγωνιστήκαμε, αναλόγως ο καθείς έχομεν να ζήσομεν εδώ, το λοιπόν δουλέψαμεν όλοι μαζί να τη φυλάμεν και όλοι μαζί και να μην λέγει ούτε ο δυνατός ‘εγώ’ ούτε ο αδύνατος. Ξέρετε πότε να λέγει ο καθείς εγώ; Όταν αγωνιστεί μόνος του και φτιάσει ή χαλάσει να λέγει εγώ; Όταν όμως αγωνίζονται πολλοί και φτιάνουν τότε να λένε ‘εμείς’. Είμαστε στο ‘εμείς’ και όχι στο ‘εγώ’ και εις το εξής να μάθομεν Γνώση αν θέλομεν να φτιάξομεν χωριόν να ζήσομεν όλοι μαζί»

Ακούμε το τραγούδι σε στίχους του Λευτέρη Παπαδόπουλου, τη μουσική Μάνου Λοΐζου

**10 παλικάρια Στήσανε χορό (10)**

Να γιατί ο αγώνας του 21’ παραμένει διαχρονικός και επίκαιρος για μας τους Νεοέλληνες.

Σήμερα που με τη κρίση ξαναπληρώνουμε σαν λαός την άγνοια της ιστορίας μας, σήμερα ακριβώς είναι επιτακτική η ανάγκη να διδασκόμαστε από την ιστορία μας.

Για να μην ξαναζήσουμε λοιπόν όσα μας πονάνε και επειδή όλων αυτών των Ανδρειωμένων ο θάνατος πρέπει να δίνει τροφή σε μας τους νέους, ας ακούσουμε τη συμβουλή που θα ήθελε να μας δώσει και ο Μακρυγιάννης΄

Ας αρματωθούμε με την πανοπλία την γνώσης και της καλλιέργειας,

Ας αντισταθούμε στην αμάθεια, στην άγνοια στην οκνηρία και στη λήθη,

Ας μην ξεχνάμε την ταυτότητά μας και ας ετοιμαστούμε για νέους αγώνες, προκειμένου να υπερασπιστούμε τη πατρίδα μας τη θρησκεία μας, την εθνικής μας κυριαρχία, την τιμή μας, την ελευθερία και την ανεξαρτησία μας από γείτονες που θα ήθελαν ευχαρίστως να μας μετατρέψουν ξανά σε ραγιάδες!

Ο αγώνας του 21 για την Ελευθερία δεν θα τελειώσει ποτέ. Η κάθε εποχή έχει ανάγκη τους δικούς της πολεμιστές με αρετή και τόλμη, αντάξιους εκείνων των Ηρώων.

Ας μην ξεχνάμε ότι διαφέρουμε από τους άλλους λαούς σε ακριβώς σε αυτό το σημείο στο ότι δείξαμε σε όλη την ανθρωπότητα με πιο τρόπο αξίζει να ζήσει κάποιος για να λέγεται Άνθρωπος και για πιά ιδανικά αξίζει να πεθαίνει!

Δεν λησμονούμε τον Αγώνα και τη Θυσία σας ήρωες και ηρωίδες του 21’!

Αλλά δεν λησμονούμε και τον πρώτο μας Κυβερνήτη – τον Ιωάννη Καποδίστρια που αφιέρωσε και αυτός τη ζωή τους για την Ανάσταση της Ελλάδας! Αξίζει να του χαρίζουμε από το χρόνο μας παρακολουθώντας τη πορεία του από τη Κέρκυρα μέχρι τις Ευρωπαϊκές χώρες και τη Ρωσία, όπου πρόσφερε πολύτιμες υπηρεσίες και έδειξε τη χαρισματική προσωπικότητά του, κερδίζοντας την εκτίμηση όλων και καταφέρνοντας να πετύχει την ανεξαρτησία της Ελλάδας και πολύ καλύτερα σύνορα.

Ας δούμε το βίντεο του Καποδίστρια

(11) Βλέπουμε και ακούμε ένα πεντάλεπτο ντοκιμαντέρ 3 – 8.24 δευτερόλεπτα

Θα τελειώσουμε τραγουδώντας όλοι μαζί για χάρη τους το Εθνικό μας Ύμνο

ΧΡΟΝΙΑ ΠΟΛΛΑ!!!